**Juhatuse 14. augusti 2018 koosoleku**

**PROTOKOLL**

kell 14-117 Rapla maakonnas Teenusel Salumäe talus

**Koosolekut juhatas:**Kristo Reinhold

**Protokollis**: Märt Viileberg

**Osavõtjad:** Juhatuse liikmed Kristo Reinhold, Margus Leoste, Andres Allikmäe ja Märt Viileberg

Kutsutud: Urmas Leitmäe

Puudusid: Markel Puusep, Krister Peetmaa ja Arles Taal

**Koosoleku päevakava:**

1. Päevakorra kinnitamine
2. Eelmise koosoleku protokolli kinnitamine
3. EETELi strateegia ja juhatuse tööplaani ülevaatus
4. Ülevaade kutseeksamite tulemustest
5. SLO ETIM tootekataloogi eesti keelse tõlke kasutusele võtmine või uue tellimine
6. Projekteerimisalase standardi täpsustamise vajadus ITK Inseneribüroo ettepanekul
7. Elektroonikaromude käitlemise alane nõustamine ABB ettepanekul
8. Ehitiste tuleohutuse alase SM määruse muutmisettepanekud
9. Osalemine *The European Association of Electrical Contractors* konverentsil 21.septembril Stockholmis
10. Eesti Inseneride Liidu projekti Restart kohta EETELi arvamuse kujundamine
11. Erialamesside külastamine

**Koosoleku käik:**

* + - 1. **Koosoleku päevakorra kinnitamine.**

Päevakord kinnitati.

**2. Eelmise juhatuse koosoleku protokolli kinnitamine**.

Protokoll kinnitati.

1. **EETELi strateegia ja juhatuse tööplaani ülevaatus**

Toimus põgus arutelu juhatuse tööplaani asjus.

**Otsustati** teemat põhjalikumalt käsitleda juhatuse septembrikuu koosolekul koos toimkondade tegevuskavade ülevaatamisega.

1. **Ülevaade kutseeksamite tulemustest**

Esialgse lühikokkuvõtte esitas Urmas Leitmäe. Sel aastal on elektriku ja automaatiku kutse antud juba 273-e taotlejale, kellest suurema osa moodustavad kutsekoolide lõpetajad. Tulemas on veel mõned järeleksamid sisetööde elektrikutele ja korraline eksam elektrivõrgu elektrikutele. Tõenäoliselt isegi ületatakse 300 kutse andmise piir. Paraku on sel aastal kehtivad üle kahe korra riiklikult redutseeritud eksamitasud põhjustanud tõenäoliselt olulise tulu puudujäägi liidu eelarves.

**Otsustati** oodata ära eksamitulude ja kulude kokkuvõte ning teemat käsitleda uuesti juhatuse septembrikuu koosolekul, et vajadusel pöörduda lisarahastuse taotlusega Kutsekoja ja Haridus-teadusministeeriumi poole.

1. **SLO ETIM tootekataloogi eesti keelse tõlke kasutusele võtmine või uue tellimine**

Toimus arutelu.

**Otsustati** paluda SLO esindajal tutvustada nende koostöös TTÜga valminud tõlget EETELi komisjonile koosseisus Märt Viileberg, Urmas Leitmäe ja Arles Taal ning tõlke sobivuse korral soovitada see ETIM algatusrühmal kasutusele võtta.

1. **Projekteerimisalase standardi täpsustamise vajadus**

Margus Leoste juhatusel arutati ITK Inseneribüroo ettepanekut vajadusest täpsustada standardit.

**Otsustati** teha ettepanek projekteerijate toimkonnale vaadata üle kitsaskohad standardi tekstis ja vajadusel teha ettepanekud muudatusteks.

1. **Elektroonikaromude käitlemise alane nõustamine**

Andres Allikmäe juhatusel arutati ABB ettepanekut 15.08 2018 jõustuva vastava määruse tutvustamise vajadust selle tegevusega kokku puutuvatele liidu liikmetele.

**Otsustati** teha ettepanek hulgimüüjate toimkonnale korraldada teema kohane seminar septembris 2019.

1. **Ehitiste tuleohutuse alase Siseministeeriumi määruse muutmisettepanekud**

Margus Leoste juhatusel arutati muutmisettepanekute tekste ja leiti, et mitmed täpsustused on vajalikud.

**Otsustat**i, et Margus Leoste formuleerib liidu ettepanekud Siseministeeriumile saatmiseks 15.08.2018.

1. **Osalemine *The European Association of Electrical Contractors* (AIE) konverentsil 21.septembril 2018 Stockholmis**

Arutelu käigus leidis kinnitust vajadus liidul suurendada rahvusvahelist suhtlust, sh AIEga.

**Otsustati** lähetada konverentsile juhatuse liikmed Märt Viileberg ( tegevjuht ) ja Margus Leoste.

1. **Eesti Inseneride Liidu (EIL) projekti Restart kohta EETELi arvamuse kujundamine**

EIL on algatanud tähelepanu vääriva projekti koostöös Sotsiaalministeeriumiga, et aidata leevendada inseneride ja oskustööliste põuda energeetikasektoris. Ettepanekule osaleda projektis on seni tulnud Pluvolt kõhklev vastus, kas on vajalik ja ettepanek Leonhard Weiss Energylt praktikakohtade pakkumiseks.

**Otsustati,** et tegevjuht osaleb 22.augustil ministeeriumis toimuval projekti arutelul eesmärgiga võimalust mööda liikmete huvides projektis osaleda.

1. **Erialamesside külastamine**

Arutati Reisibüroolt Karol tulnud ettepanekut külastada elektrivaldkonnaga seotud erialamesse mitmel pool maailmas.

**Otsustati**, et tegevjuht võtab reisibürooga ühendust uurides võimalust soodsat pakkuda liikmetele Göteborgis toimuvale Elfack messi ühisekülastust 7-10.maini 2019.

Järgmine juhatuse koosolek toimub teisipäeval, 11.septembril 2018 kell 14-17 Tehnopolis.

Koosoleku juhataja Märt Viileberg

Protokollija Märt Viileberg